পাঁপড়ি্র বাবা ওয়াজেদ আলী জানান, “নারায়ণগঞ্জ ক্লাবের পাশে উকিলপাড়া এলাকার হাজী মঞ্জিলের চতুর্থ তলায় তৌহিদ টিউটোরিয়াল কোচিং সেন্টার থেকে কোচিং শেষে পাঁপড়ি বের হন। তখন সেখানে তার বাবার বয়সী তিন জন লোক আসেন। তারা সাত খুন মামলার কথা উল্লেখ করে বলেন তোমার বাবা ভালো কাজ করেছেন। তোমাকে তো মিষ্টি খাওয়ানো দরকার। এ কথা বলে তারা পাঁপড়ির মুখে একটি মিষ্টি জোর করে ঢুকিয়ে দিয়ে পানি ঢেলে দেয়।। পরে পাঁপড়ি দৌড়ে কোচিং সেন্টারে ঢ়ুকে পড়ে। তার বাবাকে ফোন করে বিষয়টি জানায়। সে বলে তারা গলা জ্বলতেছে।এ সময় পাঁপড়ির বমি শুরু হলে খবর পেয়ে পরিবারের লোকজন অচেতন অবস্থায় তাকে নারায়ণগঞ্জের খানপুর ৩০০ শয্যা হাসপাতালে নিয়ে যাওয়ার পর কর্তব্যরত ডাক্তাররা তার মুখে বিষ ঢুকানো হয়েছে বলে জানান।”